LUGLUGAR KEN TATTAO
Panagpasiar Idiay Liechtenstein
MAYSA daytoy kadagiti kababassitan a nasion iti lubong ken adda iti rehion ti kabambantayan ti Alps iti nagbaetan ti Switzerland ken Austria. Iti napalabas a ginasut a tawtawen, nagyan dagiti Celt, Rhaetian, Roman, ken Alemanni iti daytoy a rehion. Ita, agarup 67% iti populasion ti Liechtenstein ti naggapu iti tribu nga Alemanni, nga immay nagyan ditoy agarup 1,500 a tawenen ti napalabas.
German ti opisial a lengguahe ti Liechtenstein, ngem adda dagiti sasao nga us-usaren ti kada purok a mabalin a saan a maawatan ti dadduma a purok. Ti dua kadagiti kaaduan a maidasdasar a makan ditoy ket ti Tüarka-Rebel, maysa a pagpampannakkel ken paborito a makan dagiti lumugar a naaramid iti mais, ken ti Käsknöpfle, pasta nga adu ti kesona.
No pasiaren dagiti bisita ti intero a Liechtenstein, makitada dagiti bambantay a naabbongan iti niebe, naberde a tantanap, kaubasan, ken agduduma a kayo, mula, ken sabong. Kas pagarigan, dandani 50 a nagduduma a klase ti atap nga orkidia ti makita ditoy. Adda met dagiti museo, teatro, ken pagaramidan iti wine. Isu a panawen man ti kalgaw (summer) wenno lam-ek (winter), adda latta dagiti turista.
Addan dagiti Saksi ni Jehova ditoy Liechtenstein sipud pay 1920’s. Ita, agarup 90 ti Saksi ditoy a mangisursuro iti mensahe ti Biblia kadagiti residente ken bisita.
ilo_Latn ilo_Latn ilo_Latn ilo_Latn ilo_Latn ilo_Latn